25.01.2019
Ажьырныҳəа 24 рзы Аҧсны Аҳәынҭқарра Ахада Рауль Ҳаџьымба аҧсуа литература ашьаҭаркҩы, иналукааша апоет, апрозаик, адраматург, аҭоурыхҭҵааҩ, ауаажәларратә усзуҩы, Аҧсны Жәлар рпоет Дырмит Иосиф-иҧа Гәлиа диижьҭеи 145 шықәса аҵра, насгьы аҧсуа газеҭ «Аҧсны» актәи аномер ҭыҵижьҭеи 100 шықәса аҵра инамаданы Аҳәынҭқарратә комиссиа аҧҵаразы Адҵа инапы аҵаиҩит.
Адҵа атекст аҟны иҳәоуп:
Аҧсуа литература ашьаҭаркҩы, иналукааша апоет, апрозаик, адраматург, аҭоурыхҭҵааҩ, ауаажәларратә усзуҩы, Аҧсны Жәлар рпоет Дырмит Иосиф-иҧа Гәлиа диижьҭеи 145 шықәса аҵра, насгьы аҧсуа газеҭ «Аҧсны» актәи аномер ҭыҵижьҭеи 100 шықәса аҵра инамаданы:
1. Иаҧҵазааит Аҳәынҭқарратә комиссиа, уи аилазаара иалаҵазааит:
Аршба Д.Џь. – Аҧсны Аҧыза-министр актәи ихаҭыҧуаҩ
- ахантәаҩы;
Занҭариа В.К. – Аҧсны Аҳәынҭқарра Ахада иабжьгаҩ
- ахантәаҩы ихаҭыҧуаҩ;
Арсалиа Е.А. – Аҧсны акультуреи аҭоурыхтә-культуратә ҭынха ахьчареи рминистр;
Аҧҳазоу В.В. – Аҧсны ашәҟәыҩҩцәа Реидгыла ахантәаҩы;
Ашәба А.Е. – Д.И. Гәлиа ихьӡ зхыу Аҧсуаҭҵааратә институт адиректор;
Аҩӡба У.Ш. – аҭҵаарадырратә центр «Аҧсуа енциклопедиа» адиректор;
Ажьиба Е.В. – агазеҭ «Аҧсны» аредактор хада;
Аҳашҧҳа И.Н. – агазеҭ «Амцабз» аредактор хада;
Џьапуа З.Џь. – Аҧсны аҭҵаарадыррақәа Ракадемиа Апрезидент;
Какоба А.П. – Аҧсны аҵареи аҭҵаарадырреи рминистр;
Қорсаиа С.В. – Д.И. Гәлиа илитературатә-мемориалтә Ҩны-музеи адиректор;
Лашәриа М.Т. – Аҧсны ашәҟәыҩҩцәа Рассоциациа ахантәаҩы;
Лагәлаа А.И. – ажурнал «Алашара» аредактор хада;
Наҷҟьебиа Д.К. – Аҧснытәи аҳәынҭқарратә шәҟәҭыжьырҭа адиректор;
Ҳагәышь Б.А. – Аҳәынҭқарратә бызшәатә политиказы Аилак хантәаҩы;
Ҳашыг Р.М. – Аҧсны ажурналистцәа Реидгыла ахантәаҩы;
Ҷкотуа О.Б. – ашәҟәыҩҩы, аиҭагаҩ.
2. Ҩымчыбжьа рыҩныҵҟа Аҳәынҭқарратә комиссиа иазнархиароуп Д.И. Гәлиа диижьҭеи 145-шықәсхыҵра, насгьы агазеҭ «Аҧсны» актәи аномер ҭыҵижьҭеи 100 шықәса аҵра иазку аиубилеитә усмҩаҧгатәқәа рыплан».